CELEX: 62018TN0537
Language: hr
Date: 2018-09-13 00:00:00
Title: Predmet T-537/18: Tužba podnesena 13. rujna 2018. – Vialto Consulting protiv Europske komisije

26.11.2018   
            
            
               HR
            
            
               Službeni list Europske unije
            
            
               C 427/81
            
         
      Tužba podnesena 13. rujna 2018. – Vialto Consulting protiv Europske komisije
      (Predmet T-537/18)
      (2018/C 427/108)
      Jezik postupka: grčki
      
         Stranke
      
      
         Tužitelj: Vialto Consulting Kft. (Budimpešta, Mađarska) (zastupnik: V. Christianos, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku Komisije kojom je ona tužitelju nametnula isključenje [od sudjelovanja u postupku javne nabave] u razdoblju od dvije godine i objavila podatak o tom isključenju na svojoj internetskoj stranici;
               
            
                  —
               
               
                  naloži Komisiji da naknadi imovinsku štetu koju je pretrpio tužitelj, s jedne strane, zbog isključenja za razdoblje od dvije godine i, s druge strane, zbog objave podatka o tom isključenju na internetskoj stranici Komisije, koja je utvrđena u iznosu od 434 889,82 eura, uz kamate od datuma donošenja odluke;
               
            
                  —
               
               
                  naloži Komisiji da naknadi neimovinsku štetu koju je pretrpio tužitelj, s jedne strane, zbog isključenja za razdoblje od dvije godine i, s druge strane, zbog objave podatka o tom isključenju na internetskoj stranici Komisije, koja je utvrđena u iznosu od 400 000 eura, uz kamate od datuma donošenja odluke;
               
            
                  —
               
               
                  naloži Komisiji snošenje svih tužiteljevih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe protiv Odluke Europske komisije Ares(2018)3463041 od 29. lipnja 2018., tužitelj iznosi četiri tužbena razloga.
      
                  1.
               
               
                  Prvi tužbeni razlog temelji se na povredi članka 7. stavka 1. Uredbe 2185/1996 jer Komisija neosnovano smatra da OLAF nije prekoračio svoje ovlasti tijekom terenskog nadzora nad društvom Vialta.
               
            
                  2.
               
               
                  Drugi tužbeni razlog temelji se na povredi članka 41. Povelje o temeljnim pravima, u pogledu prava na dobru upravu, i na nedostatku u obrazloženju.
               
            
                  3.
               
               
                  Treći tužbeni razlog temelji se na povredi načela legitimnih očekivanja.
               
            
                  4.
               
               
                  Četvrti tužbeni razlog temelji se na povredi načela proporcionalnosti i obveze dostatnog obrazloženja jer je Europska komisija, s jedne strane, Vialtu nametnula dvogodišnje isključenje i, s druge strane, objavila podatak o tom isključenje na svojoj internetskoj stranici.